**3. Húsvéti készülődés, húsvét**

Kedves Szülők! A gyerekeket nyugodtan vonjátok be a húsvéti előkészületekbe! Az oviba mindig nagyon aktívan vállalkoznak mindenféle munkára.

* Nedves ruhával törölgethetnek polcokat, bútorokat, sepregethetnek, az asztalt megteríthetik az étkezésekhez stb.
* Süteményeket, szendvicseket is készíthettek együtt, nagyon sok matematikai tapasztalatot szerezhetnek e tevékenységek során, természetesen a szabályok betartásával (elektromos eszközöket csak felnőttek használják, sütő,   
  tűzhely veszélyei stb).
* Nyers tojás kifújása –kukó készítés –szülők segítségével.
* Kukó festés tojásfestékkel, vagy temperával számlálás: hányféle színű, melyikből van legtöbb, esetleg mennyivel több egyik, mint a másik? Melyik a legkevesebb?

Melyiket festettük legelőször, melyik volt az utolsó stb.

* Tojásfa készítés - a megfestett, kukókra szalagot rögzítetek, majd rügyező, virágzó ágakra akasztjátok.
* Beszélgethettek a húsvéti néphagyományokról a képek alapján.


(keresőbe írjátok be: húsvéti néphagyományok képek)

**Mozgásos játékok:**

* Tojásvadászat az udvaron –(mondjuk, labdák lesznek a tojások)

Az eldugott „tojások” megkeresése –hányat találtál? Ki talált többet?

* Tojáshordó játék akadályok kerülgetésével (kanálba pingpong labda, vagy bármilyen kislabda megteszi)
* Tojásgurító verseny: a főtt tojást a kijelölt helyről kell eljuttatni a célig. A tojás nem törhet el! Lehet egy kanállal, botocskával, vagy egy meghatározott ujjal, stb.
* Célbadobás



**Mese:**

Bús Ilona: Húsvéti tojás

<https://jatsszunk-egyutt.hu/husveti-mesek/>

Itt pedig több húsvéti mesevideót találtok

<https://gyerektv.com/husveti-mesek.mese>

Fiúk! Húsvét hétfőn most csak anyát, és (ha van) lánytestvéreteket locsolhatjátok meg.

Ezzel a verssel köszönthetitek őket:

Én kis kertész legény vagyok,  
virágokat locsolgatok.  
Meglocsolom a virágot,  
Boldog ünnepet kívánok!

**Vizuális tevékenységek:**







Dekorációs ötlet



Keressétek meg az eltéréseket!




Segíts a csibének!



**Memóriajáték készítése:**


Az ugyanolyan mintázatú tojásokat, ugyanolyan színűre színezzétek, majd próbáljátok kivágni!


Ha kész, lefordítjátok és keressétek a párokat!



Kifestők:







Mindenkinek kellemes húsvéti ünnepet, a játékötletekhez pedig jó időtöltést kívánunk!

Szeretettel: az óvó nénik!